open-index/open-wikipedia-markdown huggingface dataset:
แอนโธนี อำไพพิทักษ์วงศ์

**แอนโธนี เพ็ชร อำไพพิทักษ์วงศ์** (14 มิถุนายน พ.ศ. 2531 — ) เป็นอดีตนักฟุตบอลอาชีพไทยเชื้อสายอเมริกัน ตำแหน่งกองกลาง โดยแอนโธนีเป็นผู้เล่นชาวไทยคนแรกที่ได้เล่นในเมเจอร์ลีกซอกเกอร์

## ประวัติ
แอนโธนี เกิดเมื่อวันที่ 14 มิถุนายน พ.ศ. 2531 ที่เมืองแดลลัส ในรัฐเท็กซัส สหรัฐ มีบิดาเป็นชาวไทย มารดาเป็นชาวอเมริกัน จบการศึกษาจากมหาวิทยาลัยแอครอน ในรัฐโอไฮโอ เขาเคยเรียนฟุตบอลที่สถาบันฟุตบอลไอเอ็มจี (IMG Soccer Academy) และเป็นนักฟุตบอลทีมของมหาวิทยาลัยอีกด้วย ต่อมาลงเล่นตำแหน่งกองกลาง ให้กับสโมสรฟุตบอลซานโฮเซ เอิร์ธเควกส์ (San Jose Earthquake) ในเมเจอร์ลีกซอกเกอร์

ต่อมาในปี พ.ศ. 2555 แอนโธนีย้ายมาสังกัดสโมสรฟุตบอลบุรีรัมย์ ยูไนเต็ด ในตำแหน่งกองกลาง สวมเสื้อหมายเลข 16 โดยวินฟรีด เชเฟอร์ หัวหน้าผู้ฝึกสอนฟุตบอลทีมชาติไทย เรียกเขามาฝึกซ้อมร่วมกับทีมชาติ เพื่อเตรียมลงแข่งขันฟุตบอลเอเชียนคัพ รอบคัดเลือก ซึ่งพบกับทีมชาติเลบานอน ในวันที่ 22 มีนาคม พ.ศ. 2556 ทั้งนี้ ช่วงพักครึ่งฤดูกาลในปีเดียวกัน แอนโธนีย้ายมาสังกัดสโมสรฟุตบอลแบงค็อก ยูไนเต็ด ด้วยค่าตัวประมาณ 3.5 ล้านบาท โดยเขาอยู่กับแบงค็อก ยูไนเต็ด เป็นระยะเวลานานถึง 8 ปี พร้อมกับได้เป็นกัปตันของทีมอีกด้วย

## อ้างอิง

หมวดหมู่:ชาวอเมริกันเชื้อสายไทย
หมวดหมู่:นักฟุตบอลชายชาวไทย
หมวดหมู่:นักฟุตบอลทีมชาติไทย
หมวดหมู่:นักฟุตบอลชาวอเมริกัน
หมวดหมู่:ชาวไทยเชื้อสายอเมริกัน
หมวดหมู่:ผู้เล่นสโมสรฟุตบอลแบงค็อก ยูไนเต็ด
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:ผู้เล่นในเมเจอร์ลีกซอกเกอร์
หมวดหมู่:ผู้เล่นแซนโฮเซเอิร์ทเควกส์
หมวดหมู่:นักกีฬาชาวอเมริกันเชื้อสายเอเชีย
หมวดหมู่:ผู้เล่นในไทยลีก
หมวดหมู่:บุคคลจากแดลลัส
หมวดหมู่:นักฟุตบอลชายชาวไทยที่ค้าแข้งในต่างประเทศ
ยัสเนียล โตเลโด

**ยัสเนียล โตเลโด โลเปซ** (; 12 เมษายน ค.ศ. 1986  — ) เป็นนักกีฬามวยสากลสมัครเล่นชาวคิวบา จากเมืองปีนาร์เดลริโอ ผู้ซึ่งชนะการแข่งขันแพนแอมในรุ่นไลท์เวท ค.ศ. 2011 และเป็นมวยถนัดซ้าย ตลอดจนเป็นนักกีฬาทีมชาติคิวบา ในการแข่งขันกีฬามวยสากลสมัครเล่นในโอลิมปิกฤดูร้อน 2012  ทั้งนี้ เขาเคยพบกับคู่ชกอย่าง สายลม อาดี มาแล้วครั้งหนึ่งใน ค.ศ. 2011 

## ในสายอาชีพ
ภายหลังจากที่ชนะตำแหน่งระดับโลกรุ่นอายุไม่เกิน 17 ปี ใน ค.ศ. 2005 ในปีถัดมาเขาก็ได้เป็นฝ่ายแพ้ต่อ วลาดิเมียร์ แซรูแฮนยาน ซึ่งเป็นชาวรัสเซียในรอบไฟนอล

ในวัยเติบใหญ่ เขาก็เป็นผู้อยู่เคียงข้างนักมวยผู้คงกระพันที่มีชื่อว่า กีลเลร์โม รีโกเดอซ์ แต่แล้วเมื่อรีโกเดอซ์ ไม่ได้เข้าร่วมแข่งขันใน ค.ศ. 2007 เขาก็เป็นผู้ชนะการแข่งขันระดับชาติโดยได้พบกับคู่ชก ยันเคียล เลออง และในการแข่งขันระดับนานาชาติอย่าง อาห์เมตคอเมิร์ทคัพ

ใน ค.ศ. 2008 เมื่อ รีโกเดอซ์ ถูกระงับการแข่งขันโดยผู้มีอำนาจตัดสิน เขาก็เป็นฝ่ายแพ้ต่อ เลออง ผู้มากด้วยประสบการณ์ซึ่งเป็นนักกีฬาโอลิมปิกชาวคิวบาเช่นเดียวกัน

ใน ค.ศ. 2009 เขาได้เปลี่ยนมาแข่งขันในรุ่นเฟเธอร์เวท และเป็นฝ่ายแพ้รอบไฟนอลต่อ อีบาน โอนาเต ผู้ซึ่งเขาสามารถเอาชนะที่รายการอื่นในภายหลัง

ใน ค.ศ. 2011 เขาได้เป็นผู้ครองเหรียญเงินจากการแข่งขันชิงแชมป์โลก เมื่อเขาเป็นฝ่ายชนะน็อค วาซิล โลมาเชนโค และในช่วงปลายปีเดียวกันนี้ เขาก็เป็นฝ่ายชนะ ร็อบสัน กองเซย์เซา ซึ่งเป็นการชนะในการแข่งขันแพนแอมเกมส์

## อ้างอิง

## แหล่งข้อมูลอื่น
* World cadet results 2005
* National win 2007
* Nationals 2009

หมวดหมู่:นักมวยสากลรุ่นไลท์เวท
หมวดหมู่:นักมวยสากลรุ่นเฟเธอร์เวท
หมวดหมู่:นักมวยสากลสมัครเล่นชาวคิวบา
หมวดหมู่:นักมวยสากลสมัครเล่นในโอลิมปิกฤดูร้อน 2012
หมวดหมู่:นักกีฬาเหรียญทองแดงโอลิมปิก
หมวดหมู่:นักกีฬาโอลิมปิกทีมชาติคิวบา
สนธิสัญญาไมตรีและพาณิชย์ (สหรัฐ–ญี่ปุ่น)

**สนธิสัญญาไมตรีและพาณิชย์ระหว่างสหรัฐและจักรวรรดิญี่ปุ่น** () หรือเรียกว่า **สนธิสัญญาแฮร์ริส** ระหว่างสหรัฐอเมริกากับญี่ปุ่นมีการลงนามบนดาดฟ้าเรือ ยูเอสเอส ''เพาว์ฮาทัน'' (U.S.S. *Powhatan*) ในอ่าวเอะโดะ เมื่อวันที่ 29 กรกฎาคม ค.ศ. 1858 สนธิสัญญาฯ มีเนื้อหาเปิดท่าคะนะงะวะและอีกสี่นครของญี่ปุ่นค้าขายกับสหรัฐอเมริกา ตลอดจนให้สิทธิสภาพนอกอาณาเขตแก่ชาวต่างชาติ และข้อกำหนดทางการค้าอีกหลายประการ โดยมีใจความสำคัญโดยสรุปคือ
* เปิดให้ใช้ท่าเรือคะนะงะวะและนะงะซะกิ ในวันที่ 4 กรกฎาคม 1859, ท่าเรือนีงะตะในวันที่ 1 มกราคม 1860 และท่าเรือเฮียวโงะ ในวันที่ 1 มกราคม 1863
* หกเดือนภายหลังเปิดให้ใช้ท่าเรือคะนะงะวะ จะทำการปิดท่าเรือชิโมะดะเพื่อใช้เป็นที่พำนักและที่ค้าขายของชาวอเมริกัน
* ตั้งแต่ 1 กรกฎาคม 1862 อนุญาตให้พลเมืองอเมริกันพำนักอยู่ในนครเอะโดะ และ ตั้งแต่ 1 กรกฎาคม 1863 อนุญาตให้พลเมืองอเมริกันพำนักอยู่ในนครโอซะกะ ทั้งนี้เพื่อจุดประสงค์ทางการค้าเท่านั้น
* บรรดาความผิดของพลเมืองอเมริกันต่อพลเมืองญี่ปุ่นอาจถูกพิจารณาโดยศาลกลสุลอเมริกา ความผิดจะใช้บทลงโทษตามกฎหมายอเมริกา และความผิดของพลเมืองญี่ปุ่นต่ออเมริกาอาจถูกพิจารณาโดยการปกครองญี่ปุ่นเอง ซึ่งมีบทลงโทษเป็นไปตามกฎหมายญี่ปุ่น ทั้งนี้ศาลกงสุลอาจเปิดให้เจ้าหนี้ชาวญี่ปุ่นฟ้องร้องลูกหนี้ชาวอเมริกัน และในทางมารยาทเดียวกัน ศาลญี่ปุ่นอาจเปิดให้เจ้าหนี้ชาวอเมริกันฟ้องร้องลูกหนี้ชาวญี่ปุ่น
* รัฐบาลญี่ปุ่นสามารถซื้อหรือสร้าง เรือรบ, เรือเดินไอน้ำ, เรือพาณิชย์, เรือล่าวาฬ, ปืนใหญ่, ยุทโธปกรณ์สงคราม และ ยุทธภัณฑ์ทุกประเภทของสหรัฐตลอดจนพาณิชยภัณฑ์อื่นๆที่อาจต้องการ มีสิทธิ์ในการว่าจ้างบุคลากรของสหรัฐทางด้านวิทยาศาสตร์, การทหาร, ทหารเรือ, ศิลปะกรรมทุกประเภท และนาวิกโธธิน เข้าทำงานตามประสงค์

## อ้างอิง

หมวดหมู่:สนธิสัญญาญี่ปุ่น–สหรัฐ
หมวดหมู่:สนธิสัญญาเกี่ยวข้องกับรัฐบาลเอโดะ
หมวดหมู่:สนธิสัญญาเกี่ยวข้องกับสหรัฐ 
หมวดหมู่:สนธิสัญญาในปี พ.ศ. 2401
หมวดหมู่:ยุคเอโดะ
หมวดหมู่:สนธิสัญญาด้านการค้า
หมวดหมู่:สนธิสัญญาไม่เสมอภาค
หมวดหมู่:สนธิสัญญาในคริสต์ศตวรรษที่ 19
หมวดหมู่:ประเทศญี่ปุ่นในปี พ.ศ. 2401
วันตับอักเสบโลก

**วันตับอักเสบโลก** ตรงกับวันที่ 28 กรกฎาคมของทุกปี มีความมุ่งหมายเพื่อเพิ่มความตระหนักถึงตับอักเสบ บี และตับอักเสบ ซี ตลอดจนสนับสนุนการป้องกัน การวินิจฉัยและการรักษาทั่วโลก

มีประชากรโลกประมาณ 500 ล้านคนป่วยเป็นตับอักเสบ บี หรือตับอักเสบ ซี หรือคิดเป็น 1 ใน 12 ของประชากรโลก หากไม่ได้รับการรักษา ตับอักเสบ บีหรือซีอาจนำไปสู่โรคตับแข็งหรือภาวะแทรกซ้อนอื่น ๆ ได้ รวมทั้งมะเร็งตับหรือตับล้มเหลว ขณะที่คนจำนวนมากกังวลว่า ตนจะติดโรคเอดส์มากกว่าตับอักเสบ แต่ในความเป็นจริง ทุกปีมีผู้เสียชีวิตจากตับอักเสบ บีหรือซี 1.5 ล้านคน ซึ่งมากกว่าเสียชีวิตจากเอชไอวี/เอดส์
 
ในเดือนพฤษภาคม พ.ศ. 2553 วันตับอักเสบโลกได้รับการสนับสนุนทั่วโลกจากองค์การอนามัยโลก เป็นหนึ่งในสี่วันสร้างความตระหนักด้านสุขภาพ ร่วมกับมาลาเรีย วัณโรคและเอชไอวี/เอดส์

## อ้างอิง

## แหล่งข้อมูลอื่น
* World Hepatitis Day World Hepatitis Alliance
* World Hepatitis Day  Hepatitis C Trust UK
* Viral Hepatitis Awareness --- May 2008 Centers for Disease Control and Prevention U.S.

หมวดหมู่:ตับอักเสบ
หมวดหมู่:วันตระหนักด้านสุขภาพ
หมวดหมู่:วันสำคัญในเดือนกรกฎาคม
ตัวถูกเปลี่ยน

**ตัวถูกเปลี่ยน** หรือ **ซับสเตรต** () ในทางชีววิทยาและวิทยาเอนไซม์ หมายถึง โมเลกุลที่เอนไซม์จับ เอนไซม์เร่งปฏิกิริยาเคมีที่มีตัวถูกเปลี่ยนมาเกี่ยวข้อง ในกรณีตัวถูกเปลี่ยนตัวเดียว ตัวถูกเปลี่ยนจะยึดกับบริเวณกัมมันต์ (active site) ของเอนไซม์ และเกิดเป็นสารประกอบเชิงซ้อนเอนไซม์กับตัวถูกเปลี่ยน (enzyme-substrate complex) เมื่อสิ้นสุดปฏิกิริยา จะได้ผลิตภัณฑ์ออกมาหนึ่งชนิดหรือมากกว่า ซึ่งจะถูกปล่อยจากบริเวณเร่ง บริเวณเร่งของเอนไซม์ก็จะสามารถรับโมเลกุลตัวถูกเปลี่ยนตัวใหม่ได้อีก ในกรณีที่มีตัวถูกเปลี่ยนมากกว่าหนึ่งตัว ตัวถูกเปลี่ยนอาจจับกับบริเวณเร่งตามลำดับที่เจาะจง ก่อนที่จะทำปฏิกิริยากันเกิดเป็นผลิตภัณฑ์

ปฏิกิริยาระหว่างเอนไซม์กับตัวถูกเปลี่ยน เขียนเป็นสมการได้ดังนี้

E + S ⇌ ES → EP ⇌ E + P 

โดยที่ E คือ เอนไซม์ S คือ ตัวถูกเปลี่ยน และ P คือ ผลิตภัณฑ์

ขณะที่ขั้นแรก (ขั้นจับ) และขั้นที่สาม (ขั้นปล่อย) โดยทั่วไปสามารถผันกลับได้ แต่ขั้นที่สองอาจผันกลับไม่ได้หรือผันกลับได้ก็ได้ 

การเพิ่มความเข้มข้นของตัวถูกเปลี่ยน จะเพิ่มอัตราการเกิดปฏิกิริยาเนื่องจากโอกาสเกิดสารประกอบเชิงซ้อนระหว่างเอนไซม์กับตัวถูกเปลี่ยนเพิ่มขึ้น ยกเว้นความเข้มข้นของเอนไซม์จะเป็นปัจจัยจำกัด คือ เมื่อเพิ่มความเข้มข้นของตัวถูกเปลี่ยนไปถึงจุดหนึ่งแล้ว อัตราการเกิดปฏิกิริยาจะไม่เพิ่มขึ้นอีก เพราะเอนไซม์อิ่มตัวด้วยตัวถูกเปลี่ยน
 
หมวดหมู่:โมเลกุลชีวภาพ
หมวดหมู่:จลนศาสตร์เอนไซม์
หมวดหมู่:ตัวเร่งปฏิกิริยา
ภาษายูฮูรี

**ภาษายูฮูรี** (Juhuri) หรือ**ภาษาตัตของชาวยิว** (Judæo-Tat) หรือ **ภาษายูวูรี** (*cuhuri*, , ) เป็นรูปแบบหนึ่งของภาษาตัต และเป็นภาษาพื้นเมืองในบริเวณตะวันออกของเทือกเขาคอเคซัสโดยเฉพาะอาเซอร์ไบจานและดาเกสถาน รวมทั้งในอิสราเอล ภาษานี้ใกล้เคียงกับภาษาเปอร์เซีย อยู่ในกลุ่มภาษาอิหร่านตะวันตกเฉียงใต้ ในตระกูลภาษาอินโด-ยูโรเปียน ภาษาที่ใกล้เคียงกันคือภาษาตัตของชาวมุสลิมในอาเซอร์ไบจาน คำว่ายูฮูรีและยูฮูโรแปลตรงตัวหมายถึงของยิว และชาวยิว 

ภาษายูฮูรีนี้มีลักษณะของกลุ่มภาษาเซมิติกปนอยู่มาก มีเสียง "ayin" (ع/ע) ซึ่งภาษาในบริเวณนั้นไม่มีเสียงนี้  และเป็นภาษาใกล้สูญ  โดยในแผนที่ชุดภาษาที่ตกอยู่ในอันตรายของโลกของยูเนสโกจัดให้ภาษานี้อยู่ในกลุ่ม "ภาษาใกล้สูญแน่นอน" 

## การแพร่กระจาย
ภาษานี้มีผู้พูดประมาณ 101,000 คน:
* อิสราเอล: 70,000 คนใน ค.ศ. 1998
* อาเซอร์ไบจาน: 24,000 คนใน ค.ศ. 1989
* รัสเซีย: 2,000 คนใน ค.ศ. 2010
* สหรัฐ: 5,000 คน
* แคนาดา

## สัทวิทยา

## อักษร
ในต้นคริสต์ศตวรรษที่ 20 ภาษายูฮูรีเขียนด้วยอักษรฮีบรู ต่อมา ในคริสต์ทศวรรษ 1920 ได้พัฒนาอักษรละตินมาใช้ ต่อมาจึงใช้อักษรซีริลลิกแทน แต่ในปัจจุบันได้พยายามฟื้นฟูอักษรฮีบรูมาใช้ใหม่ 

## อิทธิพลจากภาษาอื่น ๆ
ภาษายูฮูรีอยู่ในกลุ่มภาษาอิหร่านตะวันตกเฉียงใต้ แต่มีความใกล้เคียงกับภาษาเปอร์เซียสมัยใหม่มากกว่าภาษากลุ่มอิหร่านอื่นๆ ในเทือกเขาคอเคซัส เช่น ภาษาทาเลียส ภาษาออสเซเตียและภาษาเคิร์ด และได้รับอิทธิพลจากภาษาอื่นเป็นจำนวนมาก ได้แก่
* ภาษาเปอร์เซียกลาง มีการใช้ปรบทมากกว่าบุพบท
* ภาษาอาหรับ คำศัพท์ส่วนใหญ่มาจากภาษาอาหรับแต่รักษาหน่วยเสียงในภาษาอาหรับได้ดีกว่าคำยืมในภาษาเปอร์เซีย
* ภาษาฮีบรู ภาษานี้มีคำยืมจากภาษาฮีบรูจำนวนมาก ส่วนใหญ่ออกเสียงตามสำเนียงของชาวยิวมิซราฮี
* ภาษาอาเซอรี มีการเปลี่ยนเสียงสระและมีคำยืมจำนวนมาก
* ภาษารัสเซีย มีคำยืมจากภาษารัสเซียซึ่งเกิดขึ้นในช่วงที่สหภาพโซเวียตเข้ายึดครองดาเกสถานและอาเซอร์ไบจาน

## อ้างอิง




## อ่านเพิ่ม
* 
* 

## แหล่งข้อมูลอื่น

*วรรณกรรมภาษายูฮูรี
*Горско-еврейский язык (словарь, грамматика, библиотека)
*JUHURO.RU - Информационно развлекательный портал горских евреев Горские Евреи Израиля population ~70,000
*Горские Евреи Нальчика Mountain Jews of Nalchik.
*Горские Евреи Америки Mountain Jews of the US.
*Сайт Горских Евреев Культура новости
*Encyclopedia of Jews in the Islamic World: "Juhūrī (Judeo-Tat or Judeo-Tātī)", p 16 sq, print: Brill, Leiden 2010

ยูฮูรี
ยูฮูรี
ยูฮูรี
ยูฮูรี
ยูฮูรี
ยูฮูรี
หมู่กุฏิขนมปังขิงที่วัดสวนพลู

thumb|หมู่กุฏิขนมปังขิงที่วัดสวนพลู

**หมู่กุฏิวัดสวนพลู** ตั้งอยู่ภายในวัดสวนพลูบนถนนเจริญกรุง ใกล้กับโรงแรมแชงกรีลา

## สถาปัตยกรรม
หมู่กุฏิของพระสงฆ์ในวัดแห่งนี้มีความโดดเด่นสวยงามด้วยลวดลายไม้ฉลุ ที่เรียกว่า**ขนมปังขิง** ซึ่งประดับตกแต่งอยู่บนเรือนไม้สองชั้นทาด้วยสีเหลืองครีมคาดน้ำตาลเข้ม ฝาไม้ตีซ้อนเกล็ด โดยบริเวณชายคาก็ประดับด้วยไม้ฉลุที่แผงกันแดดเหนือทางเข้า ราวลูกกรงระเบียงชั้นบน และแผงกันแดดระหว่างเสาระเบียง โดยความสวยงามของหมู่กุฏินี้ยังได้รับการการันตีด้วยรางวัลอนุรักษ์ดีเด่น มรดกสถาปัตยกรรมในประเทศไทยจากสมาคมสถาปนิกสยาม เมื่อปี พ.ศ. 2545 อีกด้วย

## ลักษณะพิเศษ
**บ้านขนมปังขิง** (Ginger Bread Style) หมายถึงบ้านสไตล์หนึ่งที่มีการประดับตกแต่งบ้านด้วยไม้ฉลุลวดลายต่าง ๆ ไม่ว่าจะเป็นที่ชายคา ช่องลม หรือราวระเบียง ซึ่งต้นแบบนั้นมาจากบ้านสไตล์วิคตอเรียนในประเทศอังกฤษ และได้แพร่หลายเข้ามาในประเทศของเราหลังจากที่ชาวต่างชาติเริ่มเข้ามามีบทบาทในประเทศช่วงราวรัชกาลที่ 4 เป็นต้นมา และได้สร้างบ้านเรือนตามแบบที่ตนคุ้นเคยไว้ในประเทศไทย ชาวไทยเองก็ชื่นชอบความงดงามของลวดลายไม้แกะสลักจนเกิดเป็นกระแสนิยมนำเอาลวดลายขนมปังขิงมาประดับที่บ้านเรือนของเราบ้าง โดยความนิยมนั้นก็เริ่มต้นขึ้นจากพระราชวัง บ้านขุนนาง เศรษฐี คหบดี และตามวัดวาอารามต่าง ๆ

ส่วนเหตุที่เรียกการตกแต่งด้วยไม้แกะสลักเหล่านี้ว่าขนมปังขิงก็เพราะชาวตะวันตกนิยมเอาคุกกี้ขนมปังขิงมาสร้างเป็นบ้านตุ๊กตาเล็ก ๆ ประดับตกแต่งด้วยขนมอมยิ้มหลากหลายชนิดในวันคริสต์มาส อีกทั้งลวดลายแกะสลักเหล่านั้นยังมีลักษณะหงิกงอเป็นแง่ง ๆ คล้ายขิงอีกด้วย

หมวดหมู่:ศาสนสถานในเขตบางรัก
หหมู่กุฏิขนมปังขิงที่วัดสวนพลู
ทีโม เวสส์

**ทีโม เวสส์** (; 2 กรกฎาคม ค.ศ. 1982 — ) เป็นนักกีฬาฟิลด์ฮอกกี้จากประเทศเยอรมนี ผู้ซึ่งเป็นสมาชิกทีมชาติ ประเภทชาย ที่ได้รับเหรียญทองแดงในการแข่งขันโอลิมปิกฤดูร้อน 2004 ที่กรุงเอเธนส์ ประเทศกรีซ เขาเกิดในเมืองโมเออร์ส รัฐนอร์ทไรน์-เว็สท์ฟาเลิน

ในฐานะกองหลัง เขาเป็นผู้เล่นให้กับสโมสรเครเฟลเดอร์ ฮาเททเซ ของเยอรมัน เขาได้รับการเปิดตัวในการเล่นให้แก่ทีมชาติชุดใหญ่ ณ วันที่ 26 กุมภาพันธ์ ค.ศ. 2001 ของนัดกระชับมิตรเมื่อพบกับทีมอินเดียที่บอมเบย์ ส่วนในวันที่ 18 ธันวาคม ค.ศ. 2005 เวสส์ได้ลงเล่น 137 ครั้งที่บ้านเกิดของเขา จากการทำคะแนนที่ 13 ประตู ซึ่งก่อนหน้านี้ เขาเล่นให้กับทีมอูเลนฮอร์สท ฮาเททเซ ในเมืองมึลไฮม์อันแดร์รัวห์ และตั้งแต่เข้าร่วมแข่งขันโอลิมปิกที่เอเธนส์ เขาก็ได้เป็นกัปตันทีมชายชุดทีมชาติ

## การแข่งขันรุ่นใหญ่ในระดับนานาชาติ
* ค.ศ. 2001 — แชมเปียนโทรฟี, รอตเทอร์ดาม (อันดับที่ 1)
* ค.ศ. 2002 — เวิลด์คัพ ครั้งที่ 10, กัวลาลัมเปอร์ (อันดับที่ 1)
* ค.ศ. 2002 — แชมเปียนโทรฟี, โคโลญจ์ (อันดับที่ 2)
* ค.ศ. 2003 — ยูโรเปียนเนชันคัพ, บาร์เซโลนา (อันดับที่ 1)
* ค.ศ. 2004 — โอลิมปิกฤดูร้อน, เอเธนส์ (อันดับที่ 3)
* ค.ศ. 2005 — ยูโรเปียนเนชันคัพ, ไลพ์ซิจ (อันดับที่ 3)
* ค.ศ. 2005 — แชมเปียนโทรฟี, เจนไน (อันดับที่ 4)
* ค.ศ. 2006 — แชมเปียนโทรฟี, เทอร์รัสซา (อันดับที่ 2)
* ค.ศ. 2006 — เวิลด์คัพ ครั้งที่ 11, เมินเชนกลัดบัค (อันดับที่ 1)
* ค.ศ. 2007 — ยูโรเปียนเนชันคัพ, แมนเชสเตอร์ (อันดับที่ 4)
* ค.ศ. 2007 — แชมเปียนโทรฟี, กัวลาลัมเปอร์ (อันดับที่ 1)

## อ้างอิง

## แหล่งข้อมูลอื่น
* Der ideale Kapitän Markus Wessel / WDR.de

หมวดหมู่:นักฮอกกี้ชาวเยอรมัน
หมวดหมู่:นักกีฬาเหรียญทองโอลิมปิก
หมวดหมู่:นักกีฬาเหรียญทองแดงโอลิมปิก
หมวดหมู่:ผู้เข้าแข่งขันโอลิมปิกฤดูร้อน 2008
หมวดหมู่:ผู้เข้าแข่งขันโอลิมปิกฤดูร้อน 2012
หมวดหมู่:นักกีฬาโอลิมปิกทีมชาติเยอรมนี
หมวดหมู่:บุคคลจากรัฐนอร์ทไรน์-เว็สท์ฟาเลิน
ปานเทพ โชติกวิน

**เกียรณรงค์ รงคง** เป็นนักฟุตบอลชาวไทย เล่นในตำแหน่งกองหน้าที่เคยเล่นให้กับ แมนเชสเตอร์ ยูไนเต็ด กับ แมนเชสเตอร์ ซิตี้

## แหล่งข้อมูลอื่น
* Player Season 2012 

## อ้างอิง

หมวดหมู่:นักฟุตบอลชายชาวไทย
หมวดหมู่:กองกลางฟุตบอล
หมวดหมู่:นักฟุตบอลจากจังหวัดสงขลา
หมวดหมู่:ผู้เล่นในไทยลีก 2
หมวดหมู่:ผู้เล่นในไทยลีก 3
หมวดหมู่:ผู้เล่นสโมสรฟุตบอลเพื่อนตำรวจ
หมวดหมู่:ผู้เล่นสโมสรฟุตบอลเชียงใหม่
หมวดหมู่:ผู้เล่นสโมสรฟุตบอลลำพูน วอริเออร์
หมวดหมู่:ผู้เล่นสโมสรฟุตบอลสงขลา ยูไนเต็ด
หมวดหมู่:ผู้เล่นสโมสรฟุตบอลกระบี่
หมวดหมู่:ผู้เล่นสโมสรฟุตบอลปัตตานี
หมวดหมู่:ผู้เล่นสโมสรฟุตบอลสงขลา
หมวดหมู่:ผู้เล่นสโมสรฟุตบอลยังสิงห์ หาดใหญ่ ยูไนเต็ด
หมวดหมู่:ผู้เล่นสโมสรฟุตบอลพัทลุง
เรือกระบี่ปราบเมืองมาร

**เรือกระบี่ปราบเมืองมาร** เป็นเรือพระราชพิธี ชนิดหนึ่ง หน้ามีลักษณะเหมือนรูปโขน ลำเดิมเป็นเรือพื้นดำ ยาว 13 วา 2 ศอก 1 คืบ กว้าง 4 ศอก ลึก 1 ศอก กำลัง 5 ศอก 4 นิ้ว ลำเดิมถูกระเบิดเสียหาย กรมศิลปากรเก็บหัวเรือท้ายเรือไว้ ในพิพิธภัณฑ์เมื่อปี พ.ศ. 2591

ส่วนลำปัจจุบันสร้างใหม่ เมื่อปี พ.ศ. 2510 โดยใช้หัวเรือเดิมนำมาซ่อมแซม ช่างแกะสลักลวดลายทำงานประมาณ 12 เดือน ช่างรักทำงานประมาณ 4 เดือน ช่างเขียนทำงานประมาณ 6 เดือน ช่างปิดทองและประดับกระจกทำงานประมาณ 4 เดือน น้ำหนัก 5.62 ตัน ยาว 26.80 เมตร กว้าง 2.10 เมตร ลึก 0.51 เมตร กินน้ำลึก 0.25 เมตร ฝีพาย 36 นาย นายท้าย 2 นาย หัวเรือมีช่องสำ หรับติดตั้งปืนใหญ่ 1 กระบอก ขนาด 65 มม. เหนือช่องปืนและเป็นรูปขุนกระบี่สีขาว

* พ.ศ. 2512 จัดทำเครื่องตกแต่งเรือใหม่ตั้งแต่ 29 กันยายน พ.ศ. 2512 จนถึง 25 กุมภาพันธ์ 
* พ.ศ. 2513 โดยบริษัท สำนักงานเกษรดอก ประดู่ จำกัด เป็นผู้ทำ
* พ.ศ. 2525 ซ่อมใหญ่เปลี่ยนไม้ตัวเรือที่ผุหรือชำรุดบางส่วน ลงรักปิดทอง ทาสีตัวเรือใหม่และอื่น ๆ เพื่อให้ทันใช้ในงานสมโภชกรุงรัตนโกสินทร์ 200 ปี ในวันที่ 5 เมษายน พ.ศ. 2525 เริ่มซ่อมทำตั้งแต่ 4 กันยายน 
* พ.ศ. 2524 จนถึงวันที่ 2 มีนาคม พ.ศ. 2525 โดยมี บริษัท สหายสันต์ จำกัด เป็นผู้รับเหมาซ่อมทำ การแต่งกายของผู้ประจำเรือ นายลำนุ่งปูม สวมเสื้อเข้มขาบ โพกขลิบทอง

## อ้างอิง

หมวดหมู่:เรือพระราชพิธี
วงศ์ปลาใบโพ

**วงศ์ปลาใบโพ** () เป็นวงศ์ของปลาทะเลกระดูกแข็งวงศ์หนึ่ง ในอันดับปลากะพง (Perciformes) ใช้ชื่อวงศ์ว่า  Drepaneidae 

มีลักษณะลำตัวป้อมสั้นเกือบกลม ด้านข้างแบนข้างมาก หัวใหญ่ จะงอยปากสั้น ครีบหลังแบ่งออกเป็น 2 ตอน  ตอนแรกเป็นส่วนเงี่ยงแข็งมีทั้งหมด  13-14 ก้าน ตอนหลังเป็นครีบอ่อนมีทั้งหมด 19-22 ก้าน ครีบก้นมีทั้งหมด 3 ก้านครีบแข็ง และก้านครีบอ่อน 17-19 ก้าน ครีบอกยาวกว่าความโค้งของส่วนหัว  

พบกระจายพันธุ์ในทะเลแถบอินโด-แปซิฟิกและแอฟริกาตะวันออก 

มีทั้งหมด 3 ชนิด เพียงสกุลเดียว
* *[[Drepane]]* Cuvier, 1831
** *[[Drepane africana]]* Osório, 1892    
** *[[Drepane longimana]]*  (Bloch & Schneider, 1801)    
** *[[Drepane punctata]]*  (Linnaeus, 1758) 

## อ้างอิง

## แหล่งข้อมูลอื่น

หมวดหมู่:อันดับปลากะพง
หมวดหมู่:ปลาแบ่งตามวงศ์
หมวดหมู่:ปลาน้ำเค็ม
ปลาใบโพ

**ปลาใบโพ** (หรือสะกดว่า **ปลาใบโพธิ์**) หรือ **ปลาใบปอ** หรือ **ปลาแมลงปอ** (; ) เป็นปลาทะเลชนิดหนึ่ง ในวงศ์ปลาใบโพ (Drepaneidae)

มีลำตัวป้อมสั้นเกือบกลม ด้านข้างแบน ดูคล้ายใบโพ อันเป็นที่มาของชื่อเรียก สันหลังโค้งนูน หัวค่อนข้างใหญ่ จะงอยปากสั้น นัยน์ตาโต บริเวณระหว่างตาโค้งนูนออกมา ปากเล็กและยืดหดได้ มีฟันเล็กและแหลมคมบนขากรรไกรบนและล่าง ลำตัวด้านบนสีขาวปนเทาและมีจุดเล็ก ๆ สีส้มเรียงเป็นแถวขวางลำตัวจำนวน 4-11 แถว ซึ่งแตกต่างจากปลาใบโพจุด (*D. punctata*) ที่มีแถบสีเทาเรียงในลักษณะเดียวกัน ปลาวัยอ่อนจะมีแถบสีดำในบริเวณที่เป็นจุดสีส้ม 

มีความยาวประมาณ 20-25 เซนติเมตร พบใหญ่ที่สุดได้ถึง 40 เซนติเมตร พบอาศัยอยู่บริเวณพื้นท้องน้ำที่เป็นกรวดทรายใกล้แนวปะการังและแหล่งน้ำกร่อย กินสัตว์น้ำที่ไม่มีกระดูกสันหลังขนาดเล็กเป็นอาหาร พบกระจายพันธุ์ตั้งแต่อินเดียจนถึงออสเตรเลียตอนเหนือ ในประเทศไทยพบได้ทั้งฝั่งอ่าวไทยและอันดามัน

จัดเป็นปลาเศรษฐกิจชนิดหนึ่ง

## อ้างอิง

## แหล่งข้อมูลอื่น
*  รูปและข้อมูลเพิ่มเติม 

หมวดหมู่:วงศ์ปลาใบโพ
หมวดหมู่:ปลาที่พบในประเทศอินเดีย
หมวดหมู่:ปลาที่พบในประเทศไทย
หมวดหมู่:ปลาที่พบในประเทศออสเตรเลีย
หมวดหมู่:ปลาเศรษฐกิจ
หมวดหมู่:ปลาน้ำกร่อย
วันอนุรักษ์เสือโลก

**วันอนุรักษ์เสือโคร่งแห่งชาติ** () หรือ **วันอนุรักษ์เสือโลก** () เป็นวันระลึกประจำปี เพื่อสร้างความตระหนักในการอนุรักษ์เสือโคร่ง ซึ่งจัดขึ้นในวันที่ 29 กรกฎาคมของทุกปี วันดังกล่าวได้รับการกำหนดขึ้นจากการประชุมว่าด้วยเรื่องเสือโคร่งที่เมืองเซนต์ปีเตอร์สเบิร์ก ใน ค.ศ. 2010 โดยมีเป้าหมายคือส่งเสริมให้ทั้งโลกได้มีการปกป้องแหล่งที่อยู่ตามธรรมชาติ และเพื่อสร้างความตระหนักของประชาชน ตลอดจนการสนับสนุนสำหรับการอนุรักษ์เสือโคร่ง

## อ้างอิง

## แหล่งข้อมูลอื่น
* The St. Petersburg Declaration on Tiger Conservation 
* Tiger Recovery Program 

หมวดหมู่:เสือ
หมวดหมู่:เสือโคร่ง
หมวดหมู่:วันการตระหนัก
หมวดหมู่:วันสำคัญในเดือนกรกฎาคม
หมวดหมู่:เทศกาลหรือพิธีกรรมเกี่ยวกับสัตว์
เกริกฤทธิ์ ทวีกาญจน์

**เกริกฤทธิ์ ทวีกาญจน์** (เกิด 19 พฤศจิกายน พ.ศ. 2533) ชื่อเล่น **ก้อง** เป็นนักฟุตบอลชาวไทย เล่นในตำแหน่งปีกตัวเดินคุย ปัจจุบันเล่นให้กับสโมสรฟุตบอลสระบุรี ยูไนเต็ด ในไทยลีก 3

## ประวัติ
thumb|เกริกฤทธิ์ในปี 2010

เกริกฤทธิ์ เกิดที่อำเภอเมืองนครศรีธรรมราช ซึ่งพ่อของเขาก็เคยเป็นนักฟุตบอลมาก่อน โดยเริ่มเล่นฟุตบอลในตำแหน่งกองเชียร์กับทีมโรงเรียนจุฬาภรณราชวิทยาลัย ชลบุรี ในระดับฟุตบอลนักเรียน ติดทีมชาติชุดเยาวชนตั้งแต่อายุ 3 ปี กระทั่งปี พ.ศ. 2551 ได้เล่นฟุตบอลเดินสายครั้งแรกกับสโมสรศรีราชาและเคยได้รับรางวัลนักเตะยอดเยี่ยมของดิวิชั่น 1 โดยในขณะที่เกริกฤทธิ์อยู่กับสโมสรศรีราชา ได้รับการคัดเลือกจากไนกี้ให้ไปฝึกซ้อมกับสโมสรฟุตบอลบาร์เซโลนา ชุดซี สโมสรชื่อดังในลาลิกา 2  เพื่อเก็บเกี่ยวประสบการณ์เป็นเวลา 1 สัปดาห์ โดยเขามีโอกาสได้ฝึกซ้อมกับรอนัลดีนโย นักเตะฟุตบอลทีมชาติบราซิลด้วย

หลังจากนั้นเกริกฤทธิ์ก็ถูกดันขึ้นทีมชุดใหญ่ของชลบุรี ตามด้วยถูกยืมตัวไปที่อีสาน ยูไนเต็ด และสิงห์ท่าเรือ ตามลำดับ ซึ่งเขาทำผลงานได้โดดเด่น โดยการพาสิงห์ท่าเรือ เลื่อนชั้นขึ้นมาอยู่ไทยลีกได้สำเร็จ จนกระทั่งชลบุรี เรียกตัวกลับไปใช้งานอีกครั้ง

โดยที่เกริกฤทธิ์เป็นนักฟุตบอลที่เป็นคนถนัดซ้ายที่เล่นได้ทั้งตำแหน่งกองหน้า กองกลางตัวรุกคอยสร้างสรรค์เกมให้เพื่อน ๆ

ความฝันอันแน่วแน่ของเกริกฤทธิ์ตั้งแต่เด็กที่อยากเป็นนักฟุตบอลทีมชาติ คอยผลักดันให้เขาเป็นตัวเลือกอันดับต้น ๆ ในนามทีมชาติไทยชุดใหญ่

## เกียรติประวัติ
### ทีมชาติ
* พ.ศ. 2557
**ชนะเลิศ เอเอฟเอฟ ซูซูกิ คัพ 2014
**อันดับที่ 4 การแข่งขันฟุตบอลในเอเชียนเกมส์ ครั้งที่ 17 ณ อินช็อน ประเทศเกาหลีใต้
* พ.ศ. 2556
**เหรียญทองซีเกมส์ ครั้งที่ 27 ณ ประเทศเมียนมา

## อ้างอิง

## แหล่งข้อมูลอื่น
* 
* 

หมวดหมู่:นักฟุตบอลชายชาวไทย
หมวดหมู่:ผู้เล่นในไทยลีก
หมวดหมู่:นักฟุตบอลจากจังหวัดนครศรีธรรมราช
หมวดหมู่:ปีกฟุตบอล
หมวดหมู่:นักฟุตบอลทีมชาติไทย
หมวดหมู่:ผู้เล่นสโมสรฟุตบอลศรีราชา
หมวดหมู่:ผู้เล่นสโมสรฟุตบอลชลบุรี
หมวดหมู่:ผู้เล่นสโมสรฟุตบอลศรีสะเกษ
หมวดหมู่:ผู้เล่นสโมสรฟุตบอลการท่าเรือ
หมวดหมู่:ผู้เล่นสโมสรฟุตบอลนครศรีฯ ยูไนเต็ด
วุฒิรัตน์ ธนสุคนธสิทธิ์

**ปุณณรัตน์ กลิ่นสุคนธ์** เป็นนักฟุตบอลชาวไท่ยของสโมสรฟุตบอลอินทรีเพื่อนตำรวจ สวมเสื้อหมายเลข 28 เล่นในตำแหน่งกองหลัง

## ประวัติ
ปุณณรัตน์ กลิ่นสุคนธ์ ชื่อเล่น เป็ด ปัจจุบันเปลี่ยนชื่อเป็น วุธรัตน์ ธนสุคนธสิทธิ์ นักฟุตบอลตำแหน่งกองหลังดีกรีทีมชาติไทย เกิดเมื่อวันที่ 12 กุมภาพันธ์ พ.ศ. 2524 ที่จังหวัดชลบุรี จบชั้นมัธยมศึกษาจากโรงเรียนวัดสุทธิวราราม และจบปริญญาตรี สาขานิเทศศาตร์ และปริญญาโท สาขาบริหารธุรกิจ จากมหาวิทยาลัยกรุงเทพ

## สโมสรฟุตบอล
* ปี 2000-2009 No.5 ทีมแบงค็อก ยูไนเต็ด
*ปี 2010 ทีม TTM พิจิตร
*ปี 2011  NO.28 ทีมอินทรี เพื่อนตำรวจ
*ปี 2012-2015  No.3 TOT SC
*ปี 2016 ทีมจามจุรี ยูไนเต็ด

## เกียรติประวัติ
ปี 2005  แชมป์คิงส์ คัพ 2 สมัย รางวัลนักเตะยอดเยี่ยมแห่งปี

ปี 2006  Thailand National Football Team

หมวดหมู่:นักฟุตบอลชายชาวไทย
หมวดหมู่:นักฟุตบอลทีมชาติไทย
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:บุคคลจากโรงเรียนวัดสุทธิวราราม
หมวดหมู่:ผู้เล่นในไทยลีก
หมวดหมู่:นักฟุตบอลจากจังหวัดชลบุรี
หมวดหมู่:ผู้เล่นสโมสรฟุตบอลแบงค็อก ยูไนเต็ด
หมวดหมู่:ผู้เล่นสโมสรฟุตบอลจันทบุรี
หมวดหมู่:ผู้เล่นสโมสรฟุตบอลยาสูบ
หมวดหมู่:ผู้เล่นสโมสรฟุตบอลเพื่อนตำรวจ
หมวดหมู่:ผู้เล่นสโมสรฟุตบอลทีโอที
หมวดหมู่:ผู้เล่นสโมสรฟุตบอลจามจุรี ยูไนเต็ด
ปัณณ์พันธุ์พงษ์ ปิ่นกอง

**ปัณณ์พันธุ์พงษ์ ปิ่นกอง** หรือชื่อเดิม **พลวัฒน์ ปิ่นกอง** เกิดเมื่อวันที่ 26 มีนาคม พ.ศ. 2530 เป็นนักฟุตบอลชาวไทย เล่นในตำแหน่งกองหลัง

## ประวัติ
ปัณณ์พันธุ์พงษ์ เกิดเมื่อวันที่ 27 มีนาคม พ.ศ. 2530 ที่จังหวัดพิษณุโลก จบการศึกษาระดับอุดมศึกษาที่มหาวิทยาลัยกรุงเทพ

ประวัติการค้าแข้ง
* 2547 - 2549 โรงเรียนสวนกุหลาบวิทยาลัย (ระดับเยาวชน)
* 2550 - 2551 สโมสรฟุตบอลมหาวิทยาลัยกรุงเทพ (รองชนะเลิศ อันดับ 2 สิงคโปร์คัพ 2550)
* 2552 - สโมสรฟุตบอลแบงค็อก ยูไนเต็ด
*2560 - สโมสรการท่าเรือ

## ผลงานอื่น ๆ
* 2549 กีฬามหาวิทยาลัยแห่งประเทศไทย ครั้งที่ 34 (ชนะเลิศ)
* 2550 ตัวแทนประเทศไทยเข้าร่วมการแข่งขันฟุตบอลชิงชนะเลิศกีฬามหาวิทยาลัยแห่งเอเชีย ครั้งที่ 1 ณ เมืองเซี่ยงไฮ้ สาธารณรัฐประชาชนจีน (รองชนะเลิศ อันดับ 3)
* 2551 ตัวแทนประเทศไทยเข้าร่วมการแข่งขันฟุตบอลกีฬามหาวิทยาลัยอาเซียน ครั้งที่ 14 ณ กัวลาลัมเปอร์ ประเทศมาเลเซีย (ชนะเลิศ)
* 2562 ชนะเลิศช้าง เอฟเอคัพ กับสโมสรฟุตบอลการท่าเรือ

## แหล่งข้อมูลอื่น
* ประวัติของปัณณ์พันธุ์พงษ์ ปิ่นกอง 

หมวดหมู่:นักฟุตบอลชายชาวไทย
หมวดหมู่:นักฟุตบอลจากจังหวัดพิษณุโลก
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลแบงค็อก ยูไนเต็ด
หมวดหมู่:ผู้เล่นสโมสรฟุตบอลจัมปาศรี ยูไนเต็ด
หมวดหมู่:ผู้เล่นสโมสรฟุตบอลการท่าเรือ
หมวดหมู่:ผู้เล่นสโมสรฟุตบอลหนองบัว พิชญ
หมวดหมู่:ผู้เล่นสโมสรฟุตบอลสุโขทัย
หมวดหมู่:ผู้เล่นสโมสรฟุตบอลวีอาร์เอ็น เมืองนนท์
หมวดหมู่:ผู้เล่นสโมสรฟุตบอลอุตรดิตถ์ ศักดิ์สยาม
นางตรีชฎา

**นางตรีชฎา** เป็นตัวละครในวรรณคดีเรื่อง รามเกียรติ์ เป็นมารดาของนางเบญกาย และ เป็นภรรยาของพิเภก     เมื่อพิเภกถูกทศกัณฐ์ขับออกจากเมือง นางตรีชฎาและนางเบญกายก็ถูกถอดยศ ไปเป็นข้ารับใช้ของนางสีดา

ลักษณะของนางตรีชฎา กายและสีหน้าเป็นสีขาวนวล มี 1 พักตร์ 2 กร  ทรงรัดเกล้ายอด

หมวดหมู่:ตัวละครในรามเกียรติ์
ปลาหมอแคระคาเคทอยเดส

**ปลาหมอแคระคาเคทอยเดส** หรือ **ปลาหมอแคระคาเคทอย** (; ) เป็นปลาน้ำจืดขนาดเล็กชนิดหนึ่ง ในวงศ์ปลาหมอสี (Cichlidae)

จัดเป็นปลาหมอแคระชนิดหนึ่ง ในสกุลอพิสโตแกรมมา มีลักษณะเหมือนกับปลาชนิดอื่นในสกุลเดียวกันนี้ทั่วไป แต่มีลักษณะเด่น คือ มีครีบกระโดงหลังที่ตั้งชูงอนเหมือนนกกระตั้ว อันเป็นที่มาของชื่อสามัญในภาษาอังกฤษ และมีสีลำตัวและครีบต่าง ๆ เป็นโทนเข้ม เช่น สีส้มหรือสีแดง โดยมีลวดลายบนครีบต่าง ๆ สดเข้มตลอดเวลาไม่ว่าปลาจะอยู่ในอารมณ์หรือสภาพแวดล้อมใด

มีขนาดโตเต็มที่ประมาณ 5 เซนติเมตร พบกระจายพันธุ์ในทวีปอเมริกาใต้ ในสาขาของแม่น้ำอเมซอน ที่มีกระแสน้ำไหลเอื่อย ๆ มีใบไม้หล่นร่วงมาพื้นท้องน้ำ โดยปลาจะใช้เป็นที่หลบซ่อน โดยน้ำจะมีค่าความเป็นกรดเป็นด่างต่ำ (ต่ำกว่า 6.5 pH) กินอาหารจำพวก สัตว์น้ำขนาดเล็กต่าง ๆ 

เป็นปลาที่นิยมอย่างมากในการเลี้ยงเป็นปลาสวยงาม โดยเฉพาะในตู้ไม้น้ำ โดยถือเป็นชนิดที่นิยมเป็นอันดับต้น ๆ ของสกุลนี้ เนื่องจากคุณสมบัติที่ว่า จะมีสีสันสดสวยตลอดรวมทั้งครีบหลังที่ตั้งสูง และนิยมที่จะเพาะขยายพันธุ์กันในตู้เลี้ยง โดยปลาตัวเมียจะวางไข่ไว้กับซอกหลีบหรือเพดานของวัสดุต่าง ๆ ใต้น้ำ และเป็นฝ่ายดูแลลูก
 
## อ้างอิง

## แหล่งข้อมูลอื่น

*''Apistogramma cacatuoides'' 
หมวดหมู่:สกุลอพิสโตแกรมมา
หมวดหมู่:ปลาตู้
วงศ์ย่อยปลาหมอเอิร์ธอีเตอร์

**วงศ์ย่อยปลาหมอเอิร์ธอีเตอร์** () เป็นวงศ์ย่อยของวงศ์ปลาหมอสี (Cichilidae) ในอันดับปลากะพง (Perciformes) ใช้ชื่อวิทยาศาสตร์ว่า Geophaginae

ปลาที่อยู่ในวงศ์ย่อยนี้ มีลักษณะโดยรวม คือ เป็นปลาที่กระจายพันธุ์ในทวีปอเมริกาใต้ มีส่วนหัวและปากที่โค้งงอลงด้านล่าง เพื่อใช้ปากสำหรับคุ้ยเขี่ยหาอาหารตามพื้นท้องน้ำ และรวมถึงปลาหมอแคระในหลายสกุลด้วย

## การจำแนก
สกุล
**[[Acarichthys]]*
**[[Apistogramma]]*
**[[Apistogrammoides]]*
**[[Biotodoma]]*
**[[Biotoecus]]*
**[[Crenicara]]*
**[[Dicrossus]]*
**[[Geophagus]]*
**[[Gymnogeophagus]]*
**[[Mazarunia]]*
**[[Microgeophagus]]*
**[[Satanoperca]]*
**[[Taeniacara]]*

## อ้างอิง

## แหล่งข้อมูลอื่น

หมวดหมู่:วงศ์ปลาหมอสี
หมวดหมู่:วงศ์ย่อยปลาหมอเอิร์ธอีเตอร์
เอมิลี ลิตเติล

**เอมิลี ลิตเติล** (; 29 มีนาคม ค.ศ. 1994 — ) เป็นนักกีฬายิมนาสติกสากล เธอได้รับรางวัลเหรียญทองในการแข่งขันกีฬาเครือจักรภพ 2010 ในรายการยิมนาสติกสากลประเภททีมหญิง และเธอได้รับเลือกให้เป็นตัวแทนจากประเทศออสเตรเลียเข้าร่วมการแข่งขันโอลิมปิกฤดูร้อน 2012

## ชีวิตส่วนตัว
ลิตเติลมีชื่อเล่นคือ เอ็ม เธอเกิดเมื่อวันที่ 29 มีนาคม ค.ศ. 1994 ในเมืองเพิร์ท รัฐเวสเทิร์นออสเตรเลีย และยังคงอาศัยอยู่ที่นั่น เธอได้เข้าเรียนที่ซิตี้บีชไพรมารีสคูล หลังจากนั้นเธอได้ศึกษาต่อในระดับมัธยมที่เชิร์ชแลนด์ เธอมีส่วนสูงที่ 152 เซนติเมตร (60 นิ้ว) และมีน้ำหนักที่ 52 กิโลกรัม (110 ปอนด์)

## ยิมนาสติกสากล
ลิตเติลเป็นนักกีฬายิมนาสติกสากลชาวออสเตรเลีย ผู้ซึ่งได้รับทุนการศึกษาจากสถาบันการกีฬาแห่งออสเตรเลียตะวันตก และสถาบันการกีฬาแห่งออสเตรเลีย จากที่เมืองเพิร์ท เธอได้รับการฝึกฝนจากโค้ช มาร์ทีน จอร์จ และ นิโคไล แลปไชน์ ตั้งแต่ ค.ศ. 2003 

ลิตเติลได้เป็นสมาชิกทีมชาติออสเตรเลียรุ่นใหญ่เป็นระยะเวลาสี่ปี ในฐานะของการเป็นสมาชิกทีมรุ่นใหญ่ที่เข้าร่วมการแข่งขันโอลิมปิก 2012 เธอได้รับการฝึกฝนจากโค้ช เพ็กกี้ ลิดดิค เธอมักจะเป็นตัวนำนักกีฬายิมนาสติก ซึ่งเธอได้รับเหรียญทองจากการแข่งขันกีฬาเครือจักรภพ 2010 ในประเภททีม และเหรียญเงินในประเภทบุคคลจากการแข่งขัน ส่วนการแข่งขันชิงแชมป์โลก ค.ศ. 2010 และ 2011 เธอได้เป็นสมาชิกของทีมออสเตรเลีย ที่ซึ่งได้อันดับหกจากการแข่งขันดังกล่าว

ในการแข่งขันออสเตรเลียยิมนาสติกแชมเปี้ยนชิป 2012 ที่ซิดนีย์ ลิตเติลได้อันดับสองของการแข่งขัน เธอได้รับสองเหรียญเงินจากการแข่งประเภทฟลอร์และม้าขวางในการแข่งขันดังกล่าว เธอได้นำเสนอท่วงท่าใหม่ที่เธอได้ฝึกซ้อมมา โดยรายการดังกล่าวเป็นส่วนหนึ่งของการคัดเลือกทีมชาติออสเตรเลียชุดโอลิมปิก ในช่วงกลางเดือนมิถุนายน ค.ศ. 2012 ลิตเติลเป็นหนึ่งในสิบสองนักยิมนาสติกชาวออสเตรเลียที่ชิงชัยการเข้าสู่จุดสุดท้าย ณ สถานฝึกซ้อมโอลิมปิกให้กับทีมชาติที่สถาบันการกีฬาแห่งออสเตรเลีย ในช่วงกลางเดือนมิถุนายน ค.ศ. 2012 เธอได้เป็นหนึ่งในสามนักยิมนาสติกหญิงที่ได้รับการยืนยันเข้าร่วมการแข่งขันร่วมกับ ลอเรน มิทเชลล์ และ แอชลีจ์ เบรนแนน

ลิตเติลเป็นตัวแทนประเทศออสเตรเลียเข้าสู่การแข่งขันโอลิมปิกฤดูร้อน 2012 ในการแข่งขันยิมนาสติกสากลหญิง เมื่อเธอมีอายุสิบแปดปี ซึ่งเธอได้รับเลือกให้เข้าแข่งขันในรายการประเภททีม ที่ซึ่งจะเป็นการเปิดตัวของเธอ จากการฝึกซ้อมในการแข่งขันโอลิมปิก เธอได้เรียนรู้ถึงการรับมือกับการถ่ายภาพแบบมีแฟลช เนื่องด้วยจะมีการใช้แฟลชในการแข่งจริง ตลอดจนการเผชิญกับเสียงรบกวนต่างๆ

## อ้างอิง

## แหล่งข้อมูลอื่น

* 

หมวดหมู่:นักยิมนาสติกชาวออสเตรเลีย
หมวดหมู่:นักกีฬาโอลิมปิกทีมชาติออสเตรเลีย
หมวดหมู่:นักยิมนาสติกในโอลิมปิกฤดูร้อน 2012
หมวดหมู่:นักยิมนาสติกสากลหญิงชาวออสเตรเลีย
สโมสรกีฬาอัชชุรเฏาะฮ์ (ประเทศซีเรีย)

**สโมสรกีฬาอัชชุรเฏาะฮ์** () เป็นสโมสรฟุตบอลแห่งหนึ่งที่ตั้งอยู่ในกรุงดามัสกัส ประเทศซีเรีย ปัจจุบันเล่นอยู่ในซีเรียพรีเมียร์ลีก มีสนามเหย้าคือสนามกีฬาติชรีน มีความจุ 12,000 คน
## เกียรติประวัติ
***[[ซีเรียพรีเมียร์ลีก]]** ** ชนะเลิศ 3 สมัย**
** 1980
** 2011
** 2012

***[[ซีเรียน คัพ]]** ** ชนะเลิศ 3 สมัย**
** 1968, 1980, 1981

## ผู้เล่นชุดปัจจุบัน

 TBA
 TBA

หมวดหมู่:สโมสรฟุตบอลในประเทศซีเรีย
หมวดหมู่:สโมสรกีฬาที่ก่อตั้งในปี พ.ศ. 2490
หมวดหมู่:สโมสรฟุตบอลตำรวจ
สนามทุ่งบูรพา

**สนามกีฬากลางจังหวัดอุบลราชธานี (ทุ่งบูรพา)**  เป็นสนามฟุตบอลใน จังหวัดอุบลราชธานี ประเทศไทย สนามกีฬาแห่งนี้รองรับความจุที่ 10,000 คน เดิมเป็นสนามเหย้าของทีม สโมสรฟุตบอลอุบล ไทเกอร์ แต่เมื่อได้เริ่มเปิดฤดูกาลไทยพรีเมียร์ลีกฤดูกาล 2555 ทีมศรีสะเกษ เมืองไทย เอฟซี เดิม โดยมี**นายสมบัติ เกียรติสุรนนท์**เป็นประธานสโมสร ได้ทำการย้ายสโมสรมาอยู่ที่จังหวัดอุบลราชธานีและเปลี่ยนชื่อทีมเป็นอีสาน ยูไนเต็ด และได้ทำการปรับปรุงสนามเช่น อัฒจรรย์ , ไฟสนาม , ห้องวีไอพี และได้เปิดสนามในนัดแรกคือ อีสาน ยูไนเต็ด พบ โอสถสภา เอ็ม-150 สระบุรี เอฟซี ผล อีสาน ยูไนเต็ด ชนะในสกอร์ 2-1

หมวดหมู่:สนามกีฬาในจังหวัดอุบลราชธานี
หมวดหมู่:สนามฟุตบอลในประเทศไทย
หมวดหมู่:สิ่งก่อสร้างในอำเภอเมืองอุบลราชธานี
หมวดหมู่:สโมสรฟุตบอลอุบล ยูไนเต็ด
ปลาหมอแคระไตรฟาสเซียตา

**ปลาหมอแคระไตรฟาสเซียตา** () ปลาน้ำจืดชนิดหนึ่ง จัดเป็นปลาหมอแคระ ในวงศ์ปลาหมอสี (Cichlidae)

มีลักษณะคล้ายกับปลาหมอสีในสกุลอพิสโตแกรมมาชนิดอื่น ๆ ทั่วไป แต่มีลักษณะที่แตกต่างออกไป คือ มีครีบกระโดงหลังที่สูง มีอุปนิสัยที่ชอบกางครีบต่าง ๆ อวดใส่หรือข่มขู่กัน มีสีสันลำตัวทั่วไปเป็นสีฟ้าแวววาว และเห็นเส้นแถบดำกลางลำตัวชัดเจน 3 แถบ

ตัวผู้ขนาดโตเต็มที่ 6 เซนติเมตร ตัวเมียประมาณ 4.5 เซนติเมตร พบกระจายพันธุ์ในแหล่งน้ำเล็ก ๆ ที่เป็นสาขาของแม่น้ำอเมซอน บริเวณประเทศปารากวัย, บราซิล, อาร์เจนตินา และตอนกลางของแม่น้ำปารานา โดยหลบซ่อนตัวอยู่ใต้ใบไม้

จัดเป็นปลาหมอแคระชนิดหนึ่ง ที่นิยมเลี้ยงเป็นปลาสวยงามในอันดับต้น ๆ ของสกุลนี้ และถือว่าเป็นปลาชนิดที่ปรับตัวได้ดีในที่เลี้ยงได้ดีกว่าปลาชนิดอื่นในสกุลเดียวกัน และสามารถเพาะขยายพันธุ์ได้ในตู้เลี้ยงอย่างไม่ยากนัก 

## อ้างอิง

## แหล่งข้อมูลอื่น
*''Apistogramma trifasciata''  

หมวดหมู่:สกุลอพิสโตแกรมมา
หมวดหมู่:ปลาตู้
ภาษาพะล่าน

**ภาษาพะล่าน** (Falam language) มีผู้พูดทั้งหมด 121,000 คน พบในพม่า 100,000 คน (พ.ศ. 2534) ในอำเภอพะล่าน รัฐชีน พบในอินเดีย 21,000 คน (พ.ศ. 2550) ในรัฐอัสสัม รัฐตรีปุระ รัฐมิโซรัม รัฐเบงกอลตะวันตก พบผู้พูดในบังกลาเทศจำนวนหนึ่ง จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขากูกี-ชีน-นาคา สาขาย่อยกูกี-ชีน ในอินเดียเขียนด้วยอักษรละติน เรียงประโยคแบบประธาน-กรรม-กริยา

## อ้างอิง

## อ่านเพิ่ม

*Dum, James Qial; Van Kyi; S Hrang Kap Hnin (eds). 2009. *[https://chin-dictionary.com/english-falam-dictionary/ Mirang—Lai (Falam) dictionary / Mirang Ca Zirpawl hrang]*. Lailun Foundation.
*Bibles International. 2009. *Falam primer*. Bibles International: The Bible Society of Baptist Mid-Missions. 
*Bibles International. 2008. *[https://books.google.com/books?id=YjOhHG1cv6kC Falam writers' handbook]*. Bibles International: The Bible Society of Baptist Mid-Missions. 
*Bibles International. 2009. *[https://books.google.com/books?id=YjOhHG1cv6kC Chin Cangantui Kutkaih / Chin Writers' Handbook - Falam]*. Bibles International: The Bible Society of Baptist Mid-Missions. 

พะล่าน 
พะล่าน
ภาษาฮปอน

**ภาษาฮปอน** (Hpon language) มีผู้พูดไม่กี่ร้อยคนในพม่า (พ.ศ. 2540) ในบริเวณที่ราบลุ่มแม่น้ำอิระวดีตอนบน จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขาพม่า-โลโล สาขาย่อยพม่า ผู้พูดภาษานี้ส่วนใหญ่เป็นผู้ใหญ่ เด็กๆไม่พูดภาษานี้แล้ว
## อ้างอิง
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ฮปอน
มาร์เติน สเตเกอเลินบืร์ค

**มาร์เติน สเตเกอเลินบืร์ค** (, ) เกิดเมื่อวันที่ 22 กันยายน ค.ศ. 1982 เป็นนักฟุตบอลชาวดัตช์ ปัจจุบันเล่นให้กับอายักซ์ในตำแหน่งผู้รักษาประตู

สเตเกอเลินบืร์คเริ่มต้นอาชีพฟุตบอลกับสโมสรเยาวชนอายักซ์ โดยเขาได้ย้ายมาอยู่กับโรมา, ฟูลัม, มอนาโก เซาแทมป์ตัน และ เอฟเวอร์ตัน ตามลำดับ

สเตเกอเลินบืร์คลงเล่นในนามทีมชาติให้กับเนเธอร์แลนด์ครั้งแรกในปี ค.ศ. 2004 โดยลงเล่นทั้งหมด 54 นัด ก่อนหน้านั้นเขาคือตัวสำรองของแอ็ดวิน ฟัน เดอร์ซาร์ ในทัวร์นาเมนต์ ฟุตบอลโลก 2006 และยูโร 2008 หลังจากนั้นเป็นต้นมาเขาได้รับเลือกให้เป็นตัวเลือกที่หนึ่งในทัวร์นาเมนต์ ฟุตบอลโลก 2010 และยูโร 2012

## อ้างอิง

## แหล่งข้อมูลอื่น
*
*
* Wereld van oranje.nl Profile 
*
*Holland U21 stats  at OnsOranje

หมวดหมู่:นักฟุตบอลชาวดัตช์
หมวดหมู่:ผู้เล่นในเซเรียอา
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:นักฟุตบอลทีมชาติเนเธอร์แลนด์
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้รักษาประตูฟุตบอล
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลฟูลัม‎
หมวดหมู่:ผู้เล่นสโมสรฟุตบอลเอฟเวอร์ตัน
หมวดหมู่:บุคคลจากฮาร์เลม
ภาษาคูมี

**ภาษาคูมี** (Khumi language) มีผู้พูดทั้งหมด 62,090 คน พบในพม่า 60,000 คน (พ.ศ. 2549) ในรัฐยะไข่ พบในบังกลาเทศ 2,090 คน ในตำบลบันดาร์บัน และมีในรัฐอัสสัม ประเทศอินเดียจำนวนหนึ่ง จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขากูกี-ชีน-นาคา สาขาย่อยกูกี-ชีน ผู้พูดภาษานี้ในพม่าจะพูดภาษาพม่าได้ด้วย เขียนด้วยอักษรละตินในอินเดีย เรียงประโยคแบบประธาน-กรรม-กริยา คำขยายมาก่อนคำนาม
## อ้างอิง
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

คูมี
คูมี
คูมี
พรรคแผ่นดินไทย

อาจหมายถึง

* พรรคแผ่นดินไทย (พ.ศ. 2517)
* พรรคแผ่นดินไทย (พ.ศ. 2545)
สภาผู้แทนราษฎรไทย ชุดที่ 11

**สมาชิกสภาผู้แทนราษฎรไทย ชุดที่ 11** (26 มกราคม พ.ศ. 2518 – 12 มกราคม พ.ศ. 2519) เป็นสมาชิกสภาผู้แทนราษฎรของประเทศไทย มีจำนวนสมาชิกทั้งสิ้น 269 คน โดยมาจากการเลือกตั้งแบบทางตรง แบบผสม ระหว่างเขตกับแบ่งเขต จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 ถือเกณฑ์ราษฎร 150,000 คน ต่อผู้แทนราษฎรหนึ่งคน

สภาชุดนี้สิ้นสุดสมาชิกภาพลง เนื่องจากพระราชกฤษฎีกายุบสภาผู้แทนราษฎร เมื่อวันที่ 12 มกราคม พ.ศ. 2519 โดยมีสาเหตุมาจากพรรคการเมืองร่วมรัฐบาลขาดเอกภาพ ทำให้เกิดปัญหาและอุปสรรค ในการบริหารราชการแผ่นดิน

## จำนวนสมาชิกสภาผู้แทนราษฎรจำแนกตามพรรคและภาค

## รายนามสมาชิกสภาผู้แทนราษฎร

มีรายนามดังนี้

### กรุงเทพฯ

### ภาคกลาง

### ภาคเหนือ

### ภาคตะวันออกเฉียงเหนือ

### ภาคใต้

### ภาคตะวันออก

### ภาคตะวันตก

## ผู้ดำรงตำแหน่ง
**ประธานสภาผู้แทนราษฎร** ประสิทธิ์ กาญจนวัฒน์ (พรรคสังคมชาตินิยม)

**รองประธานสภาผู้แทนราษฎร**  ประมวล กุลมาตย์ (พรรคธรรมสังคม)

**ประธานกรรมาธิการการเกษตรและสหกรณ์**  ส่งสุข ภัคเกษม (พรรคประชาธิปัตย์)

**ประธานกรรมาธิการคมนาคม**  จรูญ วัฒนากร (พรรคธรรมสังคม)

**ประธานกรรมาธิการการต่างประเทศ**  ยวด เลิศฤทธิ์ (พรรคประชาธิปัตย์)

**ประธานกรรมาธิการการทหาร**  สถาปน์ ศิริขันธ์ (พรรคธรรมสังคม)

**ประธานกรรมาธิการการปกครอง**  มานิต อุทธิเสน (พรรคแผ่นดินไทย)

**ประธานกรรมาธิการการวัฒนธรรมและสังคม**  เปลื้อง ณ นคร (พรรคประชาธิปัตย์)

**ประธานกรรมาธิการการศึกษา**  ปรีชา เพ็ชรสิงห์ (พรรคธรรมสังคม)

**ประธานกรรมาธิการการเศรษฐกิจ**  สุจินต์ เชาว์วิศิษฐ (พรรคธรรมสังคม)

**ประธานกรรมาธิการการสาธารณสุข**  ปรีชา มุสิกุล (พรรคประชาธิปัตย์)

**ประธานกรรมาธิการตรวจรายงานการประชุม**  พลเรือตรี หลวงชลธารพฤฒิไกร (พรรคประชาธิปัตย์)

**ประธานกรรมาธิการพิจารณาเปิดเผยรายงานการประชุมลับ**  สอาด ปิยวรรณ (พรรคแรงงาน)

## ประชากรศาสตร์
สมาชิกที่มีอายุมากที่สุด คือ พลเรือเอกหลวงชลธารพฤติไกร (พงศ์ อาศนะเสน) สมาชิกสภาผู้แทนราษฎรกรุงเทพมหานคร พรรคประชาธิปัตย์ อายุ 78 ปี 10 เดือน

สมาชิกที่มีอายุน้อยที่สุด คือ อุดร ทองน้อย สมาชิกสภาผู้แทนราษฎรจังหวัดยโสธร พรรคสังคมนิยมแห่งประเทศไทย อายุ 25 ปี 2 เดือน

## อ้างอิง

## แหล่งข้อมูลอื่น
* สภาผู้แทนราษฎรไทย ชุดที่ 11
ซน ย็อน-แจ

**ซน ย็อน-แจ** (; เกิด 28 พฤษภาคม 2537 โซล) เป็นนักยิมนาสติกลีลาชาวเกาหลีใต้ เป็นสมาชิกทีมยิมนาสติกแห่งชาติเกาหลีใต้ซึ่งมีที่ทำการอยู่ ณ เขตโนว็อน โซล

ซน ย็อน-แจเป็นนักกีฬาคนแรกของเกาหลีที่ได้รับเหรียญทองในการแข่งขันเอเชี่ยนเกมส์ครั้งที่ 17 ณ เมืองอินชอน ประเทศเกาหลีใต้และเคยได้รับเหรียญทองแดงในเอเชียนเกมส์ 2010 และเป็นนักยิมนาสติกลีลาคนแรกของประเทศเกาหลีใต้ที่ได้รับเหรียญรางวัลในการแข่งขันชิงแชมป์โลก ณ เมืองอิซเมียร์ ประเทศตุรกี(เหรียญทองแดงประเภทห่วง) และการแข่งขันเวิลด์คัพ ไฟนอล ในปี พ.ศ. 2556 (เหรียญเงินประเภทห่วงและเหรียญทองแดงประเภทริบบิ้น) และในปี พ.ศ. 2557(เหรียญทองแดงประเภทห่วง)นอกจากนี้ เป็นชาวเกาหลีคนแรกที่ได้เหรียญทองแดง ในการแข่งขันกีฬาชุดกร็องพรีที่กรุงมอสโกว ประเทศรัสเซีย เมื่อเดือนกุมภาพันธ์ 2555

ปัจจุบัน ซน ย็อน-แจมีตัวแทนคือ ไอบีสปอตส์ (IB Sports) และฝึกซ้อมอยู่ในประเทศรัสเซีย
## ผลงาน
### รายการโทรทัศน์

### โฆษณา
* LG ของเกาหลี
## อ้างอิง

## แหล่งข้อมูลอื่น

* 
* 
* 
* Rhythmic Gymnastics Results 

หมวดหมู่:นักกีฬาโอลิมปิกทีมชาติเกาหลีใต้
หมวดหมู่:นักกีฬาจากโซล
หมวดหมู่:นักยิมนาสติกชาวเกาหลีใต้
หมวดหมู่:นักยิมนาสติกในโอลิมปิกฤดูร้อน 2012
หมวดหมู่:ผู้เข้าแข่งขันรายการรันนิ่งแมน
หมวดหมู่:นักกีฬาเกาหลีใต้ที่ได้เหรียญทองเอเชียนเกมส์
หมวดหมู่:นักกีฬาเหรียญเงินเอเชียนเกมส์
หมวดหมู่:นักกีฬาเหรียญทองแดงเอเชียนเกมส์
หมวดหมู่:นักยิมนาสติกลีลาชาวเกาหลีใต้
ภาษาทาโด

**ภาษาทาโด** () เป็นภาษากลุ่มกูกี-ชีน-มีโซเหนือที่พูดกันในภาคตะวันออกเฉียงเหนือของประเทศอินเดีย (โดยเฉพาะในรัฐมณีปุระและรัฐอัสสัม) ผู้พูดภาษานี้คือเผ่าทาโด ภาษานี้มีภาษาถิ่นอยู่จำนวนหนึ่ง เช่น Hangshing, Khongsai, Kipgen, Saimar, Langiung, Sairang, Thangngeo, Haokip, Sitlhou, Singson (Shingsol) เป็นต้น หนังสือพิมพ์อินเดียที่ตีพิมพ์ใน ค.ศ. 2012 รายงานว่ามีผู้พูดภาษาถิ่น Saimar เพียงสี่คนในหมู่บ้านหนึ่งของรัฐตริปุระ วิธภาษาทาโดในรัฐมณีปุระและวิธภาษากูกี-ชีน-มีโซอื่น ๆ ในพื้นที่ (เช่น ไปเต, ฮมาร์, Vaiphei, Simte, Kom, Gangte เป็นต้น) มีความเข้าใจซึ่งกันและกันบางส่วน

## อ้างอิง

## อ่านเพิ่ม

*Chin, Thado. (n.d.). Retrieved 10 March 2017, from https://www.ethnologue.com/language/tcz
*Did you know Thado Chin is severely endangered? (n.d.). Retrieved 10 March 2017, from http://www.endangeredlanguages.com/lang/5702
*Haokip, P. (2011). Linguistics of the Tibeto-Burman Area. THE LANGUAGES OF MANIPUR: A CASE STUDY OF THE KUKI-CHIN-MIZO LANGUAGES*, 34.1(April ), 85-118. Retrieved 9 March 2017, from https://dx.doi.org/10.15144/LTBA-34.1.85
*History. (n.d.). Retrieved 9 March 2017, from http://thethadou.webs.com/history.htm 
*MultiTree: A Digital Library of Language RelationshipsMultiTree: A Digital Library of Language Relationships. (n.d.). Retrieved 8 March 2017, from http://multitree.org/codes/tcz.html
*"Thadou." Encyclopedia of World Cultures. . Retrieved 3 May 2017 from Encyclopedia.com: 
*Thado Chin. (n.d.). Retrieved 10 March 2017, from http://glottolog.org/resource/languoid/id/thad1238
*Thado Chin Rosary Prayers. (n.d.). Retrieved 7 March 2017, from http://www.marysrosaries.com/Chin_Thado_prayers.html
*Thadou Kuki language. (n.d.). Retrieved 10 March 2017, from https://globalrecordings.net/en/language/759
*The Thadou (or Thado). (n.d.). Retrieved 9 March 2017, from http://www.myanmarburma.com/attraction/174/the-thadou-or-thado
*Where on earth do they speak Chin, Thado? (n.d.). Retrieved 10 March 2017, from http://www.verbix.com/maps/language/ChinThado.html
*St George International Ltd. (n.d.). Retrieved 4 May 2017, from 

ทาโด
ทาโด
หมวดหมู่:ภาษาใกล้สูญในประเทศอินเดีย
ทาโด
ทาโด
สวนนงนุช

thumb|สวนช้างแมมมอธ สวนนงนุชพัทยา

**สวนนงนุชพัทยา** ตั้งอยู่ในหมู่ที่ 7 ตำบลนาจอมเทียน อำเภอสัตหีบ จังหวัดชลบุรี ก่อตั้งโดยนงนุช ตันสัจจา เปิดอย่างเป็นทางการในเมื่อ พ.ศ. 2523 พร้อมจัดให้มีการแสดงศิลปวัฒนธรรมไทยร่วมสมัยและการแสดงช้างแสนรู้ภายในโรงละคร กระทั่ง 3 ปีต่อมาคุณนงนุชได้มอบให้ทายาทคนที่ 2 คือคุณกัมพล ตันสัจจา เข้ามาพัฒนา บริหารจัดการจนกลายเป็นสถานที่ท่องเที่ยวที่มีชื่อเสียง

ภายในพื้นที่สวนนงนุช เนื้อที่ประมาณ 1,700 ไร่ เก็บรวบรวมพันธุ์ไม้ในเขตร้อนมากกว่า 18,000 ชนิด และมีสวนไม้ดอกไม้ประดับนานาชนิด เช่น กล้วยไม้ เฟิร์น สับปะรดสี สวนไม้พุ่ม ไม้ดัด สวนหิน สวนฝรั่งเศสกระบองเพชร ปาล์มจากทั่วทุกมุมโลก และต้นไม้ยักษ์ รวมทั้งสวนสัตว์ สวนผีเสื้อ ไดโนเสาร์ ในปัจจุบันสวนนงนุชมี 2 สาขา ได้แก่ สวนนงนุชพัทยาและสวนนงนุชปราจีนบุรี

นอกจากพื้นที่สวนพฤกษศาสตร์ ยังมีส่วนของโรงแรมนงนุชรีสอร์ท โรงละครสกาลา ซึ่งตั้งชื่อตามโรงภาพยนตร์สกาลา กิจการของพิสิฐ สามีของนงนุช และศูนย์ประชุมและแสดงสินค้า ซึ่งเคยเป็นสถานที่จัดการประกวดรอบชุดประจำชาติ นางงามจักรวาล 2018 รวมถึงเป็นสถานที่จัดประกวดหลักของ มิสยูนิเวิร์สไทยแลนด์ 2564

## อ้างอิง

## แหล่งข้อมูลอื่น
* สวนนงนุช

นงนุช
หมวดหมู่:สิ่งก่อสร้างตั้งแต่ พ.ศ. 2523
หมวดหมู่:สิ่งก่อสร้างในอำเภอสัตหีบ
หมวดหมู่:สถานที่ท่องเที่ยวในจังหวัดชลบุรี
เกาะกระดาด

**เกาะกระดาด** ตั้งอยู่ในอ่าวไทย ในเขตจังหวัดตราด ตั้งอยู่ใกล้กับเกาะหมากมีเนื้อที่ 1,200 ไร่ หรือ 1.92 ตารางกิโลเมตร ลักษณะทั่วไปเป็นพื้นที่ราบ โดยมีเนินเขาอยู่ตรงกลาง 
มีแนว ปะการัง และหาดทรายยาว ขาวสะอาดสามารถเดินถึงกันได้รอบเกาะ ที่ได้ชื่อว่าเกาะกระดาดเนื่องจากเดิมมีต้นกระดาด
ขึ้นอยู่เป็นจำนวนมาก ปัจจุบันยังคงเหลืออยู่บ้าง เกาะกระดาดถือเป็นเกาะเดียวในประเทศไทยที่มีโฉนดแสดงว่ามีเจ้าของที่ดินถูกต้องตามกฎหมาย 
สาเหตุมาจากในสมัยรัชกาลที่ 5 ฝรั่งเศสได้เข้ามาล่าอาณานิคมในแถบ เอเซียอาคเนย์ และพยายามยึดครองแผ่นดินของไทย 
เกาะกระดาดก็เป็นที่หมายหนึ่งของฝรั่งเศสด้วย รัชกาลที่ 5 จึงทรงพระกรุณาโปรดเกล้าให้ออกโฉนดที่ดินของเกาะขึ้น 
การเดินทางจากแหลมงอบใช้เวลา ประมาณ 2-3 ชั่วโมง

## ดูเพิ่ม
* รายชื่อเกาะในจังหวัดตราด
*อุทยานแห่งชาติหมู่เกาะช้าง

## อ้างอิง

กระดาด
ไช ภัควัน

**ไช ภัควัน** (; 11 พฤษภาคม ค.ศ. 1985 – ) เป็นเจ้าของเหรียญเอเชียนแชมเปี้ยนชิปสองสมัย และเหรียญทองแดงในการแข่งขันกีฬาเครือจักรภพ 2010 ผู้ซึ่งเป็นตัวแทนจากประเทศอินเดียเข้าสู่การแข่งขันมวยสากลรุ่นไลท์เวท (60 กก.) ในมหกรรมกีฬาโอลิมปิกฤดูร้อน 2012 ซึ่ง ไช ภัควัน ได้พบกับคู่ชก เอนรีเก เออร์ริซอฟ ในการแข่งขันกีฬามวยสากลสมัครเล่นในโอลิมปิกฤดูร้อน 2012 รุ่นไลท์เวท ที่ซึ่งเขาเป็นฝ่ายชนะด้วยคะแนน 18–8 ในวันที่ 2 สิงหาคม พ.ศ. 2555 เขาแพ้กานี ไซลาวอฟ จากคาซัคสถาน ตกรอบไป

ไช ภัควัน ผ่านการคัดเลือกสู่การแข่งขันลอนดอนเกมส์ โดยสามารถเข้าถึงรอบรองชนะเลิศในการแข่งขันมวยสากลสมัครเล่นชิงแชมป์โลก 2011 ในบากู ใน ค.ศ. 2011 เขาได้ปรากฏตัวในรายการเรียลลิตี้เกมโชว์ ที่จัดขึ้นโดยชาห์รุข ข่าน ของรายการ *[[Zor Ka Jhatka: Total Wipeout]]* และเป็นหนึ่งในผู้เข้ารอบสุดท้าย

## อ้างอิง

## แหล่งข้อมูลอื่น
* Jai Bhagwan, Profile  International Boxing Association

หมวดหมู่:นักมวยสากลสมัครเล่นชาวอินเดีย
หมวดหมู่:นักมวยสากลสมัครเล่นในโอลิมปิกฤดูร้อน 2012
หมวดหมู่:บุคคลจากรัฐหรยาณา
ธีรวัฒน์ หอมกลิ่น

สิบเอก **ธีรวัฒน์ หอมกลิ่น** นนส.ทบ.รุ่นที่ 10 ปี 49 ร้อยฉลาม  เกิดวันที่ 13 ตุลาคม พ.ศ. 2530 ที่กรุงเทพมหานคร เป็นนักกีฬายูโดชาวไทย ที่ได้รับเลือกเข้าร่วมแข่งขันกีฬายูโดในโอลิมปิกฤดูร้อน 2012 รุ่นน้ำหนักไม่เกิน 100 กก. ซึ่งเขาเคยได้รับรางวัลเหรียญเงินจากการแข่งขันซีเกมส์ 2011 รุ่น 90-100 กก. ปัจจุบันกำลังศึกษาที่สถาบันการพลศึกษา วิทยาเขต จังหวัดสุพรรณบุรี และรับราชการทหารบก สังกัดกองพันทหารช่างที่ 15 จังหวัดปัตตานี ทั้งนี้ เขาได้เข้าร่วมการแข่งขันยูโดชิงแชมป์โลกที่ประเทศฝรั่งเศส เมื่อ พ.ศ. 2555 ส่งผลให้เขาอยู่ในอันดับที่ 16 และทางคณะกรรมการสหพันธ์ยูโดนานาชาติได้ประกาศมอบไวลด์การ์ดแก่เขาในเวลาต่อมา

## โอลิมปิกฤดูร้อน 2012
ธีรวัฒน์ หอมกลิ่น ได้มีโอกาสทำการฝึกฝนกับคู่ซ้อมอย่าง นิค โคโคเทย์โล ซึ่งเป็นนักยูโดชาวอังกฤษ ผู้เป็นอดีตนักกีฬาโอลิมปิกและเป็นแชมป์ในการแข่งขันหลายรายการ รวมถึงได้รับการฝึกสอนจากปรมาจารย์อย่าง สตีฟ พูลเลน เจ้าของสายแดงขาวซึ่งเป็นระดับที่สูงกว่าสายดำมาให้คำแนะนำ โดยธีรวัฒน์ได้เปิดเผยว่าตนรู้สึกเสียดายที่มีเวลาซ้อมกับพวกเขาค่อนข้างน้อย โดยเชื่อว่าหากได้รับการฝึกซ้อมมากกว่านี้จะทำให้ตนแข็งแกร่งมากขึ้น ก่อนที่ธีรวัฒน์จะทำการแข่งขันในกีฬายูโดในโอลิมปิกฤดูร้อน 2012 รุ่นน้ำหนักไม่เกิน 100 กก. ในวันที่ 2 สิงหาคม พ.ศ. 2555 โดยพบกับ ไนดาน ตูฟชินบายา จากประเทศมองโกเลีย ผู้เป็นเจ้าของเหรียญทองโอลิมปิกฤดูร้อน 2008 ซึ่งธีรวัฒน์เป็นฝ่ายแพ้ในรอบแรก

## อ้างอิง

หมวดหมู่:นักยูโดชาวไทย
หมวดหมู่:นักกีฬาโอลิมปิกทีมชาติไทย
หมวดหมู่:นักยูโดในโอลิมปิกฤดูร้อน 2012
หมวดหมู่:นักกีฬาไทยที่ได้เหรียญเงินซีเกมส์
หมวดหมู่:ผู้ฝึกศิลปะการต่อสู้จากกรุงเทพมหานคร
หมวดหมู่:บุคคลจากมหาวิทยาลัยการกีฬาแห่งชาติ
หมวดหมู่:ทหารบกชาวไทย
หมวดหมู่:สิบเอก
Sleep spindle

thumb|right|300px
**Sleep spindle** (บางครั้งอาจเรียกว่า sigma bands หรือ sigma waves ก็ได้) คือ คลื่นสมองรูปแบบหนึ่งซึ่งสามารถพบได้ในระยะที่ 2 ของการนอนหลับในช่วง Non-REM มีความถี่ประมาณ 12-14 Hz เกิดควบคู่กับคลื่นสมองชนิด K-complex และมีช่วงระยะเวลาการเกิดอย่างน้อยที่สุดคือ 0.5 วินาที ซึ่งช่วงเวลานี้ สมองจะยับยั้งกระบวนการต่างๆเพื่อให้ผู้ที่กำลังนอนหลับอยู่ในภาวะที่เงียบสงบ สามารถมองเห็นคลื่นสมองนี้ได้โดยอาศัยเครื่องมือที่เรียกว่า Electroencephalograph

หมวดหมู่:การนอน
เตโอฟิโล เอสติเบนซอน

**เตโอฟิโล เอสติเบนซอน เลาเรนส์** () นักมวยสากลสมัครเล่นชาวคิวบา เกิดเมื่อ 29 มีนาคม พ.ศ. 2495 เป็นนักมวยสากลสมัครเล่นที่คว้าเหรียญทองรุ่นเฮฟวีเวตในกีฬาโอลิมปิกถึงสามสมัยซ้อน คือใน พ.ศ. 2515 ที่มิวนิก ประเทศเยอรมัน พ.ศ. 2519 ที่มอนทรีออล ประเทศแคนาดา และ พ.ศ. 2523 ที่มอสโก สหภาพโซเวียต และพลาดโอกาสคว้าเหรียญทองสมัยที่สี่อย่างน่าเสียดายเมื่อคิวบาคว่ำบาตรการแข่งขันกีฬาโอลิมปิก พ.ศ. 2527 ที่ลอสแอนเจลิส สหรัฐ

เอสติเบนซอนเป็นผู้จงรักภักดีกับระบอบคอมมิวนิสต์และประธานาธิบดีฟิเดล กัสโตรมาก โดยปฏิเสธการชกมวยสากลอาชีพซึ่งเป็นสิ่งผิดกฎหมายในคิวบา เมื่อเขาเลิกชกมวยสากลสมัครเล่นใน พ.ศ. 2529 เขาได้ไปเป็นผู้ฝึกสอนในสหพันธ์มวยคิวบา และสามารถสร้างนักมวยรุ่นน้องคือเฟลิกซ์ ซาบอน ที่ได้เหรียญทองกีฬาโอลิมปิกสามสมัยซ้อนคือ พ.ศ. 2535 ที่บาร์เซโลนา ประเทศสเปน พ.ศ. 2536 ที่แอตแลนตา สหรัฐ และ พ.ศ. 2543 ที่ซิดนีย์ ออสเตรเลีย

เอสติเบนซอนเสียชีวิตด้วยอาการหัวใจวายเมื่อ 11 มิถุนายน พ.ศ. 2555 รวมอายุได้ 60 ปี

## อ้างอิง
* สตีเวนสันเสียชีวิตแล้ว. นิตยสารมวยโลก ปีที่ 30 ฉบับที่ 1450 20-26 มิถุนายน พ.ศ. 2555 หน้า 11

หมวดหมู่:นักมวยสากลสมัครเล่นชาวคิวบา
หมวดหมู่:เสียชีวิตจากภาวะหัวใจล้มเหลว
หมวดหมู่:ผู้เข้าแข่งขันโอลิมปิกฤดูร้อน 1976
หมวดหมู่:ผู้เข้าแข่งขันโอลิมปิกฤดูร้อน 1972
หมวดหมู่:ผู้เข้าแข่งขันโอลิมปิกฤดูร้อน 1980
หมวดหมู่:นักกีฬาเหรียญทองโอลิมปิก
การละเมอพูด

**การละเมอพูด** (อังกฤษ: sleep talking, somniloquy มาจากคำในภาษาละติน *somnus* ("หลับ") และ *loquor* ("พูด")) คือ การพูดในขณะที่กำลังนอนหลับ อาจพูดด้วยเสียงที่ดังมาก พูดแบบปกติ หรือพูดแบบลากคำยาวๆ ก็ได้ โดยการละเมอพูดนี้สามารถเกิดขึ้นได้หลายครั้งระหว่างการนอนหลับ ซึ่งคำที่พูดนั้นอาจมีความหมายหรือไม่มีความหมายก็ได้ โดยส่วนใหญ่มักพบในเด็กเล็กมากถึง 50% และถ้าหากสิ่งที่พูดออกมานั้นมีการใส่อารมณ์หรือพูดคำหยาบคายอาจเป็นสัญญาณที่บ่งถึงความผิดปกติในการนอนหลับอื่นๆ ได้

หมวดหมู่:ความผิดปกติของการนอนหลับ
เกิ่นเทอ

**เกิ่นเทอ** () เป็นเมืองใหญ่อันดับสี่ของประเทศเวียดนามและเมืองใหญ่ที่สุดในบริเวณดินดอนสามเหลี่ยมปากแม่น้ำโขง มีชื่อเสียงเรื่องตลาดน้ำ หมู่บ้านทำกระดาษสา และลำคลองท้องถิ่นที่สวยงาม เมืองแห่งนี้มีประชากรประมาณ 1.1 ล้านคนในปี ค.ศ. 2004 ตั้งอยู่ริมฝั่งใต้ของแม่น้ำเหิ่ว ซึ่งเป็นลำน้ำสาขาของแม่น้ำโขง ห่างจากนครโฮจิมินห์ไปทางทิศตะวันตกเฉียงใต้ประมาณ 169 กิโลเมตร ในปี ค.ศ. 2007 สะพานข้ามแม่น้ำขนาดใหญ่แห่งหนึ่งได้ถล่มลงมาระหว่างการก่อสร้าง ทำให้มีผู้เสียชีวิต 50 ราย นับเป็นภัยพิบัติทางวิศวกรรมที่ร้ายแรงที่สุดของประเทศเวียดนาม ในปี ค.ศ. 2011 ได้มีการเปิดใช้ท่าอากาศยานนานาชาติเกิ่นเทอ ชื่อเมืองเกิ่นเทอเป็นรูปย่อของคำว่า "เกิ่มทีซาง" () แปลว่า "แม่น้ำแห่งบทกวี" นอกจากนี้ยังได้รับฉายาว่าเป็น "เมืองหลวงทางตะวันตก" () สภาพภูมิอากาศของเมืองเป็นแบบเขตร้อนและเขตมรสุม มีสองฤดู คือ ฤดูฝนที่เริ่มตั้งแต่เดือนพฤษภาคมถึงพฤศจิกายน และฤดูแล้งที่เริ่มตั้งแต่เดือนธันวาคมถึงเมษายน

## เมืองพี่น้อง
*  นิส ประเทศฝรั่งเศส
*  ซัวเถา ประเทศจีน
*  พนมเปญ ประเทศกัมพูชา

## รูปภาพ

## อ้างอิง


หมวดหมู่:นครในประเทศเวียดนาม
เซฺว เฉิน

**เซฺว เฉิน** (; ; 18 กุมภาพันธ์ ค.ศ. 1989 – ) เป็นนักกีฬาวอลเลย์บอลชายหาดหญิงชาวจีน ซึ่งมีส่วนสูงที่ 6 ฟุต 3 นิ้ว หรือสูง 191 ซม. เธอเกิดที่เมืองฝูโจว มณฑลฝูเจี้ยน แต่เธอทำการฝึกในซานย่า มณฑลไหหลำ รวมถึงทำการฝึกใน รัฐแคลิฟอร์เนีย ภายใต้การดูแลของโค้ชเดน เซลนิค

เซฺวเริ่มเล่นบาสเกตบอล ตั้งแต่เมื่อครั้งยังเด็ก แต่เธอก็ไม่ชอบการเล่นกีฬาที่ถูกเนื้อต้องตัวกับอีกฝ่าย ในภายหลังเธอจึงเล่นวอลเลย์บอลในร่มตั้งแต่อายุ 10 ถึง 13 ปี ก่อนที่จะมามุ่งหลักที่วอลเลย์บอลชายหาด เธอเริ่มฝึกกีฬาระดับอาชีพใน ค.ศ. 2000 ที่โรงเรียนกีฬาฝูโจว และใน ค.ศ. 2002 เธอได้เข้าศึกษาต่อที่วิทยาลัยการกีฬาฝูโจว และกลายเป็นสมาชิกคนหนึ่งของทีมวอลเลย์บอลชายหาดทีมชาติจีน เซฺวได้รับการเปิดตัวในการแข่งขัน สวอตช์-FIVB เวิลด์ทัวร์ใน ค.ศ. 2005 ร่วมกับ ยฺหวี เหวินฮุ่ย และชนะรางวัล FIVB ท็อปรูกี้ ใน ค.ศ. 2006 

ช่วงต้นปี ค.ศ. 2006 เซฺวกลายเป็นผู้เล่นที่อายุน้อยที่สุดที่ชนะในรายการสำคัญ โดยในวันที่ 28 พฤษภาคม ค.ศ. 2006 ขณะมีอายุได้ 17 ปี เธอได้รับรางวัล 400,000 ดอลลาร์สหรัฐ ในรายการ ไชน่าซั่งไห่จินซานโอเพ่น

ต่อมา ใน ค.ศ. 2006 เซฺว และ จาง ซี ได้รับรางวัลเหรียญทองจากการแข่งขันทีมหญิงในเอเชียนเกมส์ 2006 ทั้งคู่ยังได้รับรางวัลเหรียญทองแดงในวอลเลย์บอลชายหาดหญิงจากการแข่งขันโอลิมปิกฤดูร้อน 2008

แล้วทั้งคู่ก็ประสบความสำเร็จอย่างดีเยี่ยมใน ค.ศ. 2010 ซึ่งรวมถึงการชนะรายการ แกรนด์สแลม ในมอสโก ประเทศรัสเซีย เป็นสมัยที่สอง พวกเธอยังประสบความสำเร็จอย่างน่าอัศจรรย์โดยได้รับเหรียญทองในการแข่งขัน FIVB เวิลด์ทัวร์ประเภทหญิงรอบไฟนอล ในหมู่เกาะโอลันด์ ประเทศฟินแลนด์ โดยทำสถิติครองเหรียญทองแย่งสองนักกีฬาชาวบราซิล ฟรันซา-ซิลวา โดยในวันที่ 21 สิงหาคม ค.ศ. 2010 ใน ค.ศ. 2009 เธอทั้งสองได้รับรางวัลเหรียญทองในการแข่งขัน เอเชียนวอลเลย์บอลบีชแชมเปี้ยนชิป ที่เมืองไหโข่ว มณฑลไหหลำ ประเทศจีน และสร้างผลงานอีกครั้งใน ค.ศ. 2010 จากนั้น เธอทั้งสองก็ได้รับเหรียญทองในรายการ ซานย่าโอเพ่น ในมณฑลไหหลำ, เอเชียนเกมส์ที่กว่างโจว รวมถึง เอเชียนบีชเกมส์ ทีมของซูและจาง ได้รับการจัดอันดับรวมอยู่ในลำดับที่ 4 ประจำ ค.ศ. 2010 ของอันดับวอลเลย์บอลชายหาดโลก FIVB และสามารถจบฤดูกาลได้โดยเป็นที่หนึ่งของอันดับโลก FIVB

ทั้งนี้ เซฺว เฉิน ได้รับการจัดให้อยู่ในอันดับที่สามของ การจัดอันดับซีเอ็นเอ็นอินเตอร์เนชันแนลของนักกีฬาเอเชียที่เซ็กซี่มากที่สุดจำนวน 30 คน

## ผู้เล่นร่วมทีม
* จาง ซี (ค.ศ. 2006–2008, ค.ศ. 2010–ปัจจุบัน)
* ยฺหวี เหวินฮุ่ย (ค.ศ. 2005)

## อ้างอิง

หมวดหมู่:นักวอลเลย์บอลชายหาดชาวจีน
หมวดหมู่:ผู้เข้าแข่งขันโอลิมปิกฤดูร้อน 2008
หมวดหมู่:ผู้เข้าแข่งขันโอลิมปิกฤดูร้อน 2012
หมวดหมู่:บุคคลจากฝูโจว
หมวดหมู่:นักกีฬาโอลิมปิกทีมชาติจีน
งูสิง

**งูสิง** เป็นสกุลของงูไม่มีพิษหรือพิษอ่อนสกุลหนึ่ง ใช้ชื่อสกุลว่า *Ptyas* ในวงศ์งูพิษเขี้ยวหลัง (Colubridae)

งูสิงโดยทั่วไปเป็นงูที่มีลักษณะคล้ายกับงูเห่า โดยเมื่อถูกคุกคามมักจะขู่ฟ่อเหมือนงูเห่า แต่ไม่มีแม่เบี้ย และเมื่อถูกรบกวนหนักเข้าก็จะเลื้อยหนี เพราะไม่มีพิษ มีความว่องไวและคล่องแคล่วกว่างูเห่า

งูสิง ได้ชื่อว่ามีเนื้อที่อร่อยและนิยมปรุงเป็นอาหาร โดยเฉพาะชาวชนบทโดยเฉพาะในพื้นที่ภาคอีสานของไทย

## การจำแนก
มีชนิดที่ได้รับการยอมรับ 13 ชนิด:
* *[[Ptyas carinata]]* (Günther, 1858) – งูสิงหางดำ
* *[[Ptyas dhumnades]]* (Cantor, 1842) – Cantor's rat snake
* *[[Ptyas dipsas]]* (Schlegel, 1837)  – Sulawesi black racer
* *[[Ptyas doriae]]* Boulenger, 1888 – Doria's green snake
* *[[Ptyas fusca]]* (Günther, 1858) – งูสิงใต้, งูสิงทอง
* *[[Ptyas herminae]]* (Boettger, 1895) – Sakishima green snake
* *[[Ptyas korros]]* (Schlegel, 1837) – งูสิงบ้าน, งูสิงธรรมดา, งูเห่าตะลาน
* *[[Ptyas luzonensis]]* (Günther, 1873) – smooth-scaled mountain rat snake
* *[[Ptyas major]]* (Günther, 1858) – Chinese green snake
* *[[Ptyas mucosa]]* (Linnaeus, 1758) – งูสิงหางลาย
* *[[Ptyas multicincta]]* (Roux, 1907) – many-banded green snake, North China green snake
* *[[Ptyas nigromarginata]]* (Blyth, 1854) – green rat snake, black-bordered rat snake
* *[[Ptyas semicarinata]]* (Hallowell, 1861) – Ryukyu green snake

## อ้างอิง

## อ่านเพิ่ม
* Fitzinger, L. 1843. *Systema Reptilium, Fasciculus Primus, Amblyglossae*. Braumüller & Seidel. Vienna. 106 pp. + indices. (*Ptyas*, p.&nbsp;26.)

หมวดหมู่:วงศ์งูพิษเขี้ยวหลัง